text: Spareplan koster akutbil i Hedensted
  24 februar 2011 kl. 09.59
  Borgerne i Hedensted Kommune får alligevel ikke en døgnbemandet akutbil.
  Region Midtjylland slankede onsdag aften deres budget med 455 millioner kroner. Det betyder blandt andet farvel til ideen om en døgnbemandet akutbil i Hedensted.
  Det ægrer regionsmedlem Erik Vinther (V), der selv bor i Bråskov i Hedensted Kommune:
  - Det er rigtig ærgeligt, at borgerne skal være dårligere stillet i denne del af regionen. Når der ikke findes en lægebemandet akutbil efter klokken 15, kan vigtig tid gå tabt. Spareplanen kan få fatale konsekvenser. 
  Akutbilen i Hedensted vil fremover kun være bemandet med en læge mellem klokken 8 og 15.
  